CELEX: 52004PC0085
Language: fi
Date: 2004-02-11
Title: Ehdotus neuvoston päätös Euroopan yhteisön ja Euroopan avaruusjärjestön välisen puitesopimuksen tekemisestä

Avis juridique important

|

52004PC0085

Ehdotus neuvoston päätös Euroopan yhteisön ja Euroopan avaruusjärjestön välisen puitesopimuksen tekemisestä  /* KOM/2004/0085 lopull. - CNS 2004/0028 */  

Ehdotus NEUVOSTON PÄÄTÖS Euroopan yhteisön ja Euroopan avaruusjärjestön välisen puitesopimuksen tekemisestä(komission esittämä)PERUSTELUT1. Euroopan yhteisön ja Euroopan avaruusjärjestön välisessä puitesopimuksessa mainitaan avaruusyhteistyö erityisen kiinnostavana alana, joka tarjoaa runsaasti mahdollisuuksia sekä edistää Euroopan yhteenkuuluvuutta ja taloudellista kasvua ja palvelee siten suoraan Euroopan kansalaisia.2. Euroopan komission annettua vuonna 2000 tiedonannon Euroopan avaruusstrategian uusi vaihe [1] ja Euroopan avaruusjärjestön (ESA) neuvoston ja Euroopan unionin neuvoston annettua sen jälkeen Euroopan avaruusstrategiaa koskevat päätöslauselmat komissio ja ESAn toimeenpaneva elin perustivat yhteisen työryhmän.[1]  KOM(2000) 597.3. Yhteinen työryhmä arvioi vuonna 2001 antamassaan raportissa kaikkia Euroopan unionin ja ESAn yhteistyöhön liittyviä näkökohtia. Tämä raportti oli perustana komission tiedonannolle Kohti eurooppalaista avaruuspolitiikkaa [2].[2]  KOM(2001) 718.4. Yksi tiedonannon keskeisistä päätelmistä oli, että eurooppalaisen avaruuspolitiikan tuloksellinen kehittäminen ja toteutus edellyttää virallisen sopimussuhteen (puitesopimuksen) aikaan saamista Euroopan yhteisön ja Euroopan avaruusjärjestön välille. Tällaisessa puitesopimuksessa tulisi määritellä lujitetun yhteistyön periaatteet ja mekanismit.5. Tämän johdosta komissio antoi 14. helmikuuta 2002 Euroopan yhteisön ja Euroopan avaruusjärjestön puitesopimusta koskevan tiedonannon [3], jossa se esitti näkemyksensä tällaisen sopimuksen keskeisestä sisällöstä ja ehdotti neuvostolle sopimuksen neuvottelemista yhteisön puolesta.[3]  SEC(2002)1556. Yhteisön ja ESAn valtuutetut edustajat neuvottelivat puitesopimuksen EU:n neuvoston komissiolle antamien ja ESAn toimeenpanevan elimen saamien valtuutuksien nojalla [4].[4]  Asiakirjat 8488/02 RECH 80 RESTREINT ja ESA/C-M/CLIV/Res. 1 (lopullinen).7. Komissio antoi neuvostolle ehdotuksen neuvoston päätökseksi edellä mainitun sopimuksen allekirjoittamisesta. Neuvosto teki kyseisen päätöksen 20. lokakuuta 2003, ja kummankin osapuolen valtuutetut edustajat allekirjoittivat sopimuksen Brysselissä 27. marraskuuta 2003.8. Puitesopimuksella on keskeinen merkitys myös Euroopan avaruuspolitiikan kehittämisessä, kuten todetaan valkoisessa kirjassa Avaruus: laajentuvan unionin uusi eurooppalainen ulottuvuus - Toimintasuunnitelma Euroopan avaruuspolitiikan toteuttamiseksi [5], joka laadittiin vastauksena vihreään kirjaan Euroopan avaruuspolitiikka [6].[5]  KOM(2003) 673.[6]  KOM(2003) 17 lopullinen9. Puitesopimus tehdään neljän vuoden ajaksi, jonka jälkeen sen voimassaolo jatkuu neljän vuoden jaksoina, jollei jompikumpi sopimuspuolista ilmoita kirjallisesti vähintään yhtä vuotta ennen kunkin voimassaolojakson päättymistä aikomuksestaan irtisanoa sopimus.10. Sopimus perustuu tehokkuuden ja molemminpuolisen hyödyn periaatteille, joita noudattamalla pyritään välttämään Euroopan avaruuspolitiikan johdonmukaiseen ja asteittaiseen kehittämiseen tähtäävien toimien päällekkäisyydet.11. Sopimuksessa on määräykset seuraavista asioista:- yhteisön politiikkaa tukevien, avaruusjärjestelmiä hyödyntävien palvelujen ja sovellusten kysynnän ja tarjonnan yhteys- yhteinen perusta ja tarvittavat toiminnalliset järjestelyt- yhteistyömekanismit, jotka ovat sopimuspuolten alueilla voimassa olevien lakien, tehtävien ja asetusten mukaisia, rahoitusta koskevat säännöt mukaan luettuina, ja joissa otetaan täysin huomioon sopimuspuolten institutionaaliset puitteet- yhteistyön tavoitteet: turvata Euroopan mahdollisuudet avaruuden riippumattoman hyödyntämiseen; varmistaa, että eurooppalaisessa avaruuspolitiikassa kiinnitetään erityistä huomiota yhteisön toteuttamaan politiikkaan; lujittaa sopimuspuolten välistä yhteistyötä, saada kysyntä ja tarjonta kohtaamaan toisensa sekä lisätä tutkimuksen ja kehitystyön yhtenäisyyttä ja synergiaa voimavarojen käytön optimoimiseksi.12. Komissio ehdottaa edellä esitetyn perusteella, että neuvosto:- hyväksyy yhteisön puolesta Euroopan parlamenttia kuultuaan Euroopan yhteisön ja Euroopan avaruusjärjestön välisen puitesopimuksen- ilmoittaa Euroopan avaruusjärjestölle, että Euroopan yhteisö on saattanut päätökseen sopimuksen voimaantulon edellyttämät menettelyt.2004/0028 (CNS)Ehdotus NEUVOSTON PÄÄTÖS Euroopan yhteisön ja Euroopan avaruusjärjestön välisen puitesopimuksen tekemisestäEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 170 artiklan yhdessä 300 artiklan 2 kohdan ensimmäisen alakohdan ensimmäisen virkkeen kanssa,ottaa huomioon komission ehdotuksen,ottaa huomioon Euroopan parlamentin lausunnon,sekä katsoo seuraavaa:(1) Komissio on neuvotellut yhteisön puolesta puitesopimuksen Euroopan avaruusjärjestön (ESA) kanssa.(2) Sopimus allekirjoitettiin Euroopan yhteisön puolesta 25 päivänä marraskuuta 2003 sillä varauksella, että sopimus tehdään lopullisesti myöhemmin.(3) Kyseinen sopimus olisi hyväksyttävä,ON TEHNYT TÄMÄN PÄÄTÖKSEN:1 artiklaHyväksytään Euroopan yhteisön ja Euroopan avaruusjärjestön välinen sopimus yhteisön puolesta.Sopimuksen teksti on tämän päätöksen liitteenä.2 artiklaNeuvoston puheenjohtaja valtuutetaan nimeämään henkilö, jolla on oikeus tallettaa Euroopan yhteisön puolesta hyväksymisasiakirja puitesopimuksen 12 artiklan 1 kohdan mukaisesti, jotta ilmaistaan yhteisön suostumus sitoutua sopimukseen.Tämä päätös on osoitettu kaikille jäsenvaltioille.Tehty BrysselissäNeuvoston puolestaPuheenjohtajaPUITESOPIMUSEUROOPAN YHTEISÖN JA EUROOPAN AVARUUSJÄRJESTÖN VÄLILLÄEuroopan yhteisöjaEuroopan avaruusjärjestö(jäljempänä yhteisesti myös 'sopimuspuolet'), jotka katsovat seuraavaa:Euroopan yhteisö ja Euroopan avaruusjärjestö (ESA) katsovat, että tiiviimpi yhteistyö niiden välillä tehostaa avaruusteknologian rauhanomaista käyttöä välineenä, jonka avulla voidaan merkittävällä tavalla edistää Euroopan yhteenkuuluvuutta ja taloudellista kasvua, sekä mahdollistaa avaruuteen liittyvien toimien saattamisen osaksi laajempaa poliittista, taloudellista, tieteellistä, ympäristöön liittyvää sekä sosiaalista kehystä siten, että voidaan palvella suoremmin Euroopan kansalaisia.Molemmat sopimuspuolet ovat vakuuttuneita siitä, että tällaisesta yhteistyöstä saadaan lisäarvoa, josta on hyötyä Euroopan kansalaisille.Sopimuspuolet ovat tietoisia siitä, että niillä on toisiaan täydentäviä ja tukevia vahvuuksia, ja ne haluavat tehdä tehokasta ja molempia osapuolia hyödyttävää yhteistyötä sekä välttää toimien tarpeettomat päällekkäisyydet.Avaruusteknologiasta on tullut ainutlaatuinen ja keskeisen tärkeä teknologian ala, joka auttaa Euroopan yhteisöä saavuttamaan monia yhteisön politiikan päämääriä erityisesti tietoyhteiskunnan, liikenteen ja ympäristönsuojelun alalla.Euroopan unionin neuvoston ja Euroopan avaruusjärjestön neuvoston 10 päivänä joulukuuta 2001 antamissa päätöslauselmissa [7] [8] mainitut neuvostot kannustavat luomaan puitteet sopimuspuolten väliselle yhteistyölle sopimuspuolten omat erilliset tehtävät ja vastuualueet samalla säilyttäen.[7]  Euroopan unionin neuvoston päätöslauselmat: 22. kesäkuuta 1998 (EYVL C 224, s. 1); 2. joulukuuta 1999 (EYVL C 375, s. 1); 16. marraskuuta 2000 (EYVL C 371, s. 2).[8]  ESAn päätöslauselmat: 23. kesäkuuta 1998: ESA/C/CXXXVI/Res.1 (lopullinen), 11. toukokuuta 1999: ESA/C-M/CXLI/Res. 1 (lopullinen); ESA/C(2000)67; ESA/C-M/CXLVIII/Res. 1 (lopullinen), 16.11.2000, joka koskeee Euroopan avaruusstrategiaa; ESA/C-M/CLIV/Res. 1 (lopullinenl), 15.11.2001; ESA/C-M/CLXV/Res.3 (lopullinen), 27.5.2003. ESA/C-M/CLIV/Res. 1 (lopullinen), 15.11.2001; ESA/C-M/CLXV/Res. 3 (lopullinen), 27.5.2003;Euroopan yhteisön radiotaajuuspolitiikan sääntelyjärjestelmästä 7 päivänä maaliskuuta 2002 tehty Euroopan parlamentin ja neuvoston päätös N:o 676/2002/EY ('radiotaajuuspäätös') on tämän sopimuksen kannalta tärkeä, koska kaikkien avaruusjärjestelmien ja -sovellusten toiminta riippuu radiotaajuuksien saatavuudesta,OVAT SOPINEET SEURAAVAA:1 artiklaYhteistyön päämääräTämän puitesopimuksen tavoitteita ovat:1. Eurooppalaisen avaruuspolitiikan johdonmukainen ja asteittainen kehittäminen. Tämän politiikan avulla pyritään saamaan yhteisön politiikkaa tukevien, avaruusjärjestelmiä hyödyntävien palvelujen ja sovellusten kysyntä ja tämän kysynnän tyydyttämiseksi tarvittavien avaruusjärjestelmien ja -infrastruktuurin tarjonta kohtaamaan toisensa.2. Sellaisten puitteiden luominen, jotka tarjoavat yhteisen perustan ja tarvittavat toiminnalliset järjestelyt sopimuspuolten tehokasta ja molempia osapuolia hyödyttävää yhteistyötä varten avaruuteen liittyvissä toimissa kummankin sopimuspuolen tehtävien ja vastuualueiden mukaisesti ja ottavat täysin huomioon sopimuspuolten institutionaaliset ja toiminnalliset puitteet. Tähän puitesopimukseen liittyvän sopimuspuolten yhteistyön tavoitteena on:a) turvata Euroopan mahdollisuudet avaruuden riippumattomaan ja kustannustehokkaaseen hyödyntämiseen sekä varmistaa kehitys muilla strategisesti tärkeillä aloilla, jotka ovat tarpeen, jotta Euroopassa pystyttäisiin käyttämään ja soveltamaan avaruusteknologioita riippumattomasti;b) varmistaa, että koko eurooppalaisessa avaruuspolitiikassa otetaan erityisesti huomioon Euroopan yhteisön toteuttama yleinen politiikka;c) tukea yhteisön politiikkaa käyttämällä tarvittaessa avaruusteknologioita ja -infrastruktuureja sekä edistää avaruusjärjestelmien käyttöä siten, että tuetaan kestävää kehitystä, taloudellista kasvua ja työllisyyttä;d) optimoida asiantuntemuksen ja käytettävissä olevien voimavarojen käyttö ja lujittaa Euroopan yhteisön ja ESA:n tiivistä yhteistyötä sekä saada näin avaruusjärjestelmien tarjonta ja kysyntä kohtaamaan strategisen kumppanuuden puitteissa;e) lisätä tutkimuksen ja kehitystyön yhtenäisyyttä ja synergiaa siten, että voidaan optimoida Euroopassa käytettävissä olevien voimavarojen, mukaan luettuna teknisten keskusten verkosto, käyttö.2 artiklaYhteistyötä koskevat periaatteet1. Sopimuspuolten yhteistyö toteutetaan noudattaen 1 artiklassa määriteltyjä yhteisiä tavoitteita ja ottaen huomioon sopimuspuolten tehtävät ja vastuualueet sekä niiden institutionaaliset ja toiminnalliset puitteet.2. Kumpikin sopimuspuoli tekee sopimuksen täytäntöön panemiseksi 4 artiklan mukaisesti tarvittavat päätökset omia sisäisiä menettelyjään noudattaen.3. Avaruusteknologioiden ja -infrastruktuurien luonteen vuoksi sopimuspuolten on sopimuksen täytäntöönpanossa otettava huomioon niihin liittyvät turvallisuusnäkökohdat.3 artiklaYhteistyön alat1. Sopimuspuolet ovat määritelleet yhteistyön aloiksi seuraavat:- tiede- teknologia- kaukokartoitus- navigointi- satelliittiviestintä- miehitetyt avaruuslennot ja mikropainovoima- kantoraketit- avaruuteen liittyvä taajuuspolitiikka.2. Sopimuspuolet voivat määritellä ja kehittää uusia yhteistyön aloja.4 artiklaTäytäntöönpano1. Kumpikin sopimuspuoli toteuttaa tämän sopimuksen täytäntöön panemiseksi omien oikeuksiensa, oikeudellisten säännöstensä ja menettelyjensä mukaisesti toimet, jotka ovat tarpeen 1 artiklassa määrätyn yhteistyön päämäärän saavuttamiseksi.2. Tällaisten toimien tavoitteena on edesauttaa avaruutta koskevan tutkimus- ja kehitystyön ja avaruussovellusten hyödyntämistä julkisella ja yksityisellä sektorilla, edistää alaa koskevien lainsäädäntö-, sääntely- ja standardointitoimenpiteiden toteuttamista sekä rahoittaa ja toteuttaa 5 artiklan mukaisesti yhteisiä aloitteita.3. Kumpikin sopimuspuoli hyödyntää kunkin tarvittavan toimen yhteydessä toisen sopimuspuolen osaamista ja valmiuksia yhteistyön päämäärän saavuttamiseksi ja tarjoaa toiselle sopimuspuolelle asiantuntemustaan ja tukeaan omilla osaamisalueillaan.5 artiklaYhteiset aloitteet1. Jollei 3 kohdan määräyksistä muuta johdu, sopimuspuolten toteuttamat yhteiset aloitteet voivat olla seuraavanlaisia, rajoittumatta kuitenkaan näihin:a) ESA:n suorittama avaruuteen liittyvien Euroopan yhteisön toimien hallinnointi Euroopan yhteisön sääntöjen mukaisesti;b) Euroopan yhteisön osallistuminen Euroopan avaruusjärjestöä koskevan yleissopimuksen V artiklan 1 kohdan b alakohdan mukaiseen valinnaiseen ESA:n ohjelmaan;c) molempien sopimuspuolten koordinoimien, täytäntöönpanemien ja rahoittamien toimien toteuttaminen;d) sellaisten elinten perustaminen, joiden tehtävänä on huolehtia tutkimus- ja kehittämistoimia täydentävien toimien toteuttamisesta, esimerkiksi palvelujen tarjoamisesta, operaattorien koulutuksen edistämisestä ja infrastruktuurien hallinnoinnista;e) selvitysten tekeminen, tieteellisten seminaarien, konferenssien, symposiumien ja työpajojen järjestäminen, tutkijoiden ja teknisten asiantuntijoiden koulutus, laitteiden ja materiaalien vaihdon tai yhteiskäytön toteuttaminen, käyttömahdollisuuksien tarjoaminen, tutkijoiden, insinöörien tai muiden asiantuntijoiden vierailujen ja vaihdon tukeminen.2. Jos yhteisen aloitteen täytäntöönpano edellyttää yksityiskohtaista määrittelyä, siitä huolehditaan sopimuspuolten välillä tehtävin erityissopimuksin. Kun tällaisia erityissopimuksia käytetään, niihin olisi sisällyttävä vähintään:a) yleinen tehtävänmääritys,b) tavoitteiden kuvaus,c) vahvistetut käyttäjävaatimukset,d) työsuunnitelma,e) asianmukainen hallinnointisuunnitelma,f) sopimuspuolten tehtävät ja rahoitusvelvoitteet,g) teollisuuspoliittinen suunnitelma,h) budjettinäkökohdat,i) teollis- ja tekijänoikeuksia koskevat säännöt, omistusoikeutta ja sen siirtämistä koskevat säännöt, täytäntöönpanoa koskevat periaatteet (mukaan luettuina äänioikeudet) sekä kolmansien osapuolien osallistumista koskevat säännöt.Näiden erityissopimusten lisäksi sopimuspuolet laativat mahdollisimman nopeasti niitä täydentävät suuntaviivat.3. Kaikkeen rahoitukseen, jonka yksittäinen sopimuspuoli antaa käyttöön tehtyjen erityissopimusten mukaisesti, sovelletaan kyseiseen sopimuspuoleen sovellettavia rahoitusta koskevia säännöksiä. Euroopan yhteisöä ei missään tapauksessa sido Euroopan avaruusjärjestöä koskevan yleissopimuksen ja erityisesti sen liitteen V mukainen 'maantieteellisen jakauman' periaate. Sääntöjä, jotka koskevat yhteisiä aloitteita rahoittavan yksittäisen sopimuspuolen tai yhteisrahoituksen kyseessä ollessa molempien sopimuspuolten varainhoidon valvontaa ja tilintarkastuksia, on sovellettava kaikissa yhteisissä toimissa.6 artiklaTietojenvaihto ja neuvottelut1. Sopimuspuolten on neuvoteltava säännöllisesti keskenään, jotta ne voivat koordinoida toimiaan mahdollisimman täydellisesti. Kummankin sopimuspuolen on ilmoitettava toiselle kaikista 3 artiklassa määriteltyjä yhteistyön aloja koskevista aloitteista, joita käsitellään niiden omassa päätöksentekoprosessissa ja jotka voivat olla merkityksellisiä toisen sopimuspuolen kannalta.2. Sopimuspuolten on annettava toisilleen kaikki käytössään olevat tiedot, jotka voivat olla tarpeen tämän sopimuksen täytäntöön panemiseksi, jollei sopimuspuolia koskevista säännöistä muuta johdu.3. Jollei toisin määrätä, sopimuspuolet eivät saa luovuttaa tämän sopimuksen täytäntöönpanon yhteydessä annettuja tietoja kenellekään muille kuin palveluksessaan oleville tai tällaisten tietojen käsittelyyn virallisesti oikeutetuille henkilöille eivätkä käyttää niitä kaupallisiin tarkoituksiin. Tietojen luovuttaminen on luvallista ainoastaan siinä laajuudessa kuin on tarpeellista tämän sopimuksen 1 artiklassa määritellyn päämäärän kannalta, ja sen on oltava ehdottoman luottamuksellista.7 artiklaYhteistyöhön liittyvät ulkopuoliset toimet1. Sopimuspuolten on ilmoitettava toisilleen kansainvälisistä toimistaan, jotka voivat olla merkityksellisiä toisen sopimuspuolen kannalta.2. Kumpikin sopimuspuoli voi kansainvälisiin toimiinsa liittyvissä asioissa kuulla tarvittaessa toista osapuolta.3. Jos sopimuspuolet ovat tehneet 5 artiklan mukaisesti erityissopimuksen, ne toteuttavat yhteiseen toimeensa kuuluvia ulkopuolisia, kolmansiin osapuoliin liittyviä osatoimia yhdessä kyseisen erityissopimuksen mukaisesti.8 artiklaYhteistyötoimien koordinointi ja helpottaminen1. Tämän sopimuksen puitteissa toteutettavien yhteistyötoimien koordinoimiseksi ja helpottamiseksi järjestetään säännöllisesti Euroopan unionin neuvoston ja ESA:n neuvoston yhteisiä ministerikokouksia ('avaruusneuvosto').2. Yhteisten kokousten tavoitteita ovat seuraavat:a) tämän sopimuksen tavoitteiden saavuttamista tukevien suuntaviivojen määrittäminen ja tarvittavien toimien yksilöiminen,b) suositusten esittäminen erityisesti erityissopimuksiin liittyvistä keskeisistä osatekijöistä,c) neuvojen antaminen sopimuspuolille siitä, millä tavoin tämän sopimuksen periaatteiden mukaista yhteistyötä voitaisiin parantaa,d) tämän sopimuksen tehokkuuden ja toimivuuden arviointi.3. Yhteisiä kokouksia avustaa sihteeristö, joka laatii tämän sopimuksen täytäntöönpanoon liittyvät aloitteet. Sihteeristö panee täytäntöön neuvostojen yhteisten kokousten vahvistamat suuntaviivat. Sihteeristö koostuu Euroopan yhteisöjen komission ja ESA:n toimeenpanevan elimen virkamiehistä ja se vahvistaa oman työjärjestyksensä. Sopimuspuolet sitoutuvat antamaan sihteeristölle tarvittavaa hallinnollista tukea omien sääntöjensä ja menettelyjensä mukaisesti.4. Sihteeristö neuvottelee säännöllisesti ja epävirallisesti Euroopan yhteisön ja Euroopan avaruusjärjestön korkea-arvoisten edustajien kanssa, jotta päästäisiin yhteisymmärrykseen sopimuksen täytäntöönpanoon liittyvistä kysymyksistä, sanotun kuitenkaan rajoittamatta sopimuspuolten sisäisiä päätöksentekomenettelyjä.9 artiklaHenkilöstövaihto1. Sopimuspuolet voivat siirtää henkilöstöään toisen sopimuspuolen palvelukseen määritellyiksi ajanjaksoiksi, jotta voidaan jakaa asiantuntemusta ja kehittää keskinäistä yhteisymmärrystä.2. Edellä 8 artiklassa tarkoitettu sihteeristö laatii tämän artiklan täytäntöönpanoa koskevat säännöt, joista sovitaan tähän puitesopimukseen liittyvän erityissopimuksen muodossa.10 artiklaSuhdetoiminta1. Sopimuspuolet sitoutuvat koordinoimaan ennalta suhdetoimintaansa sekä lehdistö- ja mediatiedottamistaan, jotka koskevat tämän sopimuksen aihepiiriin liittyviä julkisia yhteisiä toimia.2. Kaikkien olennaisten tiedotustoimien yhteydessä on eriteltävä ja mainittava selkeästi kummankin sopimuspuolen asema ja tehtävät.3. Yksityiskohtaiset järjestelyt suhdetoimintaan liittyvien toimien toteuttamiseksi tämän artiklan mukaisesti vahvistetaan yhdessä.11 artiklaRiitojen ratkaiseminen1. Kaikki tämän sopimuksen tulkintaa tai soveltamista koskevat sopimuspuolten väliset riidat viedään ratkaistaviksi sihteeristöön, jossa niitä käsitellään suorissa neuvotteluissa.2. Jos riitaa ei voida ratkaista 1 kohdan mukaisesti, kumpikin osapuoli voi ilmoittaa toiselle osapuolelle välimiehen nimeämisestä. Toisen osapuolen on tällöin nimettävä oma välimiehensä kahden kuukauden kuluessa. Tämän jälkeen välimiesten on nimettävä kolmas välimies kuukauden kuluessa.3. Välimiesten päätökset tehdään enemmistöpäätöksinä.4. Välimiesoikeuden ratkaisut ovat lopullisia ja sopimuspuolia velvoittavia.5. Riidan kummankin osapuolen on toteutettava asianmukaiset toimenpiteet välimiesten päätösten noudattamiseksi.12 artiklaSopimuksen voimaantulo, voimassaoloaika, muuttaminen ja irtisanominen1. Tämä sopimus tulee voimaan päivänä, jona molemmat sopimuspuolet ovat ilmoittaneet toisilleen kirjallisesti siitä, että sopimuksen voimaantulon edellyttämät sisäiset menettelyt on saatettu päätökseen.2. Tämä sopimus on voimassa neljä vuotta sen voimaantulopäivästä. Sopimuksen voimassaolo jatkuu tämän jälkeen ilman eri toimenpiteitä neljän vuoden jaksoina, jollei jompikumpi sopimuspuolista ilmoita kirjallisesti vähintään yhtä vuotta ennen kunkin voimassaolojakson päättymistä aikomuksestaan irtisanoa sopimus.   Tämä sopimus lakkaa olemasta voimassa kahdentoista kuukauden kuluttua siitä, kun toinen sopimuspuoli on vastaanottanut toisen osapuolen lähettämän kirjallisen irtisanomisilmoituksen.3. Tämän sopimuksen irtisanominen tai voimassaolon päättyminen ei vaikuta sopimuspuolten 5 artiklan mukaisesti tekemien erityissopimusten pätevyyteen, vaan niiden voimassaolo jatkuu kaikilta osin niiden täytäntöönpanon tai irtisanomisen ehtojen täyttymiseen saakka.4. Tätä sopimusta voidaan muuttaa ainoastaan sopimuspuolten kirjallisella sopimuksella.5. Tällä sopimuksella ei muuteta tai korvata mitään sopimuspuolten aiemmin tekemiä keskinäisiä sopimuksia, vaan niiden voimassaolo jatkuu kaikilta osin niiden omien ehtojen ja määräysten mukaisesti.13 artiklaAllekirjoittaminen ja todistusvoimaisuusTämä sopimus laaditaan kahtena kappaleena englannin, espanjan, hollannin, italian, kreikan, norjan, portugalin, ranskan, ruotsin, saksan, suomen ja tanskan kielellä, ja jokainen teksti on yhtä todistusvoimainen.RAHOITUSSELVITYSPolitiikan ala(t): Tutkimus ja kehitysToiminnan ala(t): AvaruusalaToimenpiteen nimi: Ehdotus neuvoston päätökseksi Euroopan yhteisön ja Euroopan avaruusjärjestön välisen puitesopimuksen tekemisestä1. BUDJETTIKOHTABGUE-B2004-08 01 05 03Tutkimustoimien muut hallintomenot2. NUMEROTIEDOT2.1. Toimenpiteen kokonaismäärärahat (B osa): 0,168 miljoonaa euroa maksusitoumusmäärärahoinaPuitesopimuksesta aiheutuu välittömiä kustannuksia (ks. tarkemmat tiedot jäljempänä) ainoastaan siltä osin, että osapuolet aikovat 5 artiklan mukaisesti neuvotella suuntaviivat tulevia yhteisiä aloitteita varten. Näitä koskevien uusien neuvottelujen arvioidaan kestävän vuoden 2004 loppuun asti.2.2. Toimenpiteen soveltamisaika:Euroopan yhteisön ja Euroopan avaruusjärjestön välisen puitesopimuksen on tarkoitus olla voimassa vähintään neljä vuotta.2.3. Monivuotinen kokonaismenoarvio:a) Maksusitoumusmäärärahojen/maksumäärärahojen aikataulu (rahoitustuki) (vrt. kohta 6.1.1)miljoonaa euroa (kolmen desimaalin tarkkuudella)&gt;TAULUKON PAIKKA&gt;b) Tekninen ja hallinnollinen apu ja tukimenot (vrt. kohta 6.1.2)&gt;TAULUKON PAIKKA&gt;&gt;TAULUKON PAIKKA&gt;c) Henkilöstö- ja muiden hallintomenojen kokonaisvaikutus rahoitukseen  (vrt. kohdat 7.2 ja 7.3)&gt;TAULUKON PAIKKA&gt;&gt;TAULUKON PAIKKA&gt;2.4. Yhteensopivuus ohjelmasuunnitelman ja rahoitusnäkymien kanssa(KYLLÄ) Ehdotus on tehdyn ohjelmasuunnitelman mukainen.(EI) Ehdotus edellyttää rahoitusnäkymien kyseisen otsakkeen ohjelmasuunnitelman muuttamista.(EI) Ehdotus voi edellyttää toimielinten välisen sopimuksen määräysten soveltamista.2.5. Vaikutukset tuloihin: [9][9]  Lisätietoja erillisessä asiakirjassa.(KYLLÄ) Ei vaikuta tuloihin (kyseessä ovat toimenpiteen toteuttamiseen liittyvät tekniset näkökohdat).TAI(EI) Vaikutukset tuloihin ovat seuraavat:(Huomautus: Tuloihin kohdistuvan vaikutuksen laskutapaa koskevat täsmennykset ja huomautukset on liitettävä tähän rahoitusselvitykseen erillisellä lehdellä.)miljoonaa euroa (yhden desimaalin tarkkuudella)&gt;TAULUKON PAIKKA&gt;(Kaikki asianomaiset budjettikohdat ilmoitetaan ja taulukkoon lisätään tarvittaessa rivejä, jos toimenpide kohdistuu useampaan budjettikohtaan.)3. BUDJETTITIEDOT&gt;TAULUKON PAIKKA&gt;4. OIKEUSPERUSTAEY:n perustamissopimuksen 170 artikla.EY:n perustamissopimuksen 300 artikla.5. KUVAUS JA PERUSTELUT5.1. Yhteisön toiminnan tarve [10][10]  Lisätietoja erillisessä asiakirjassa.5.1.1. Toiminnan tavoitteetEU:n on laadittava ja pantava täytäntöön eurooppalainen avaruuspolitiikka. Tämän tehtävän suorittamisen kannalta on ratkaisevan tärkeää, että EU ja ESA tekevät yhteistyötä.Sen vuoksi ehdotetaan tehtäväksi neuvotteluissa aikaansaatu Euroopan yhteisön ja Euroopan avaruusjärjestön välinen puitesopimus, jossa vahvistetaan ensimmäistä kertaa yhteiset päämäärät ja jolla luodaan viralliset suhteet järjestöjen välille.5.2. Suunnitellut toimet ja yhteisön rahoitustukea koskevat yksityiskohtaiset säännötEuroopan avaruusjärjestön ja jäsenvaltioiden kanssa pidetään säännöllisiä kokouksia, joissa arvioidaan tämän sopimuksen täytäntöönpanoa. Suunnitteilla on myös "Euroopan avaruusneuvoston" organisoiminen.5.3. TäytäntöönpanomenetelmätPuitesopimuksen määräysten ja erityisesti 4 artiklan mukaisesti.6. RAHOITUSVAIKUTUKSETToimesta aiheutuu ainoastaan komission sisäisiä henkilöstö- ja matkakustannuksia.Vakiosopimusten neuvottelemisesta aiheutuvat komission henkilöstö- ja matkakustannukset rahoitetaan käyttämällä tutkimuksen pääosaston horisontaalisiin toimiin varattuja määrärahoja pääosaston kokonaismäärärahojen puitteissa.6.1. Kokonaisrahoitusvaikutus, B osa (koko ohjelmakaudeksi)1) Pariisissa joka toinen kuukausi pidettävät kokoukset (5 osanottajaa)  6 * 5 * 1000 EUR = 30000 EUR2) Kuuden kokouksen organisoiminen Brysselissä (arviolta 1000 EUR kokousta kohden) 6 * 1000 EUR = 6000 EUR3) Euroopan avaruusneuvoston organisoiminen 6000 EUR6.1.1. RahoitustukiMaksusitoumusmäärärahat milj. euroa (kolmen desimaalin tarkkuudella)&gt;TAULUKON PAIKKA&gt;6.1.2. Tekninen ja hallinnollinen apu, tukimenot ja tietotekniikkakustannukset (maksusitoumusmäärärahat)&gt;TAULUKON PAIKKA&gt;6.2. Toimenpidekohtainen kustannuslaskelma, B osa (koko ohjelmakaudeksi) [11][11]  Lisätietoja erillisessä asiakirjassa.(Jos toimia on useita, on ilmoitettava kuhunkin toimeen kuuluvista konkreettisista toimenpiteistä tarkat tiedot suoritteiden laajuuden ja kustannusten arviointia varten.)Maksusitoumusmäärärahat milj. euroa (kolmen desimaalin tarkkuudella)&gt;TAULUKON PAIKKA&gt;Laskutapa on tarvittaessa selitettävä.7. VAIKUTUKSET HENKILÖSTÖÖN JA HALLINTOMENOIHINKomissio käyttää tarkoitukseen pääasiassa avaruustutkimuksen koordinoinnista vastaavan yksikön RTD/H4 olemassa olevaa henkilöstöä (4 A-, 1 B- ja 2 C-virkamiestä sekä 7 kansallista asiantuntijaa). Komissio aikoo kuitenkin ilmoittaa henkilöstöstä, joka tarvitaan sopimuksen täytäntöönpanoon ja saadaan pääosaston sisäisestä uudelleenjärjestelystä.Henkilöstö- ja hallintoresurssien tarve katetaan hallinnoivalle pääosastolle vuotuisessa määrärahajaottelussa myönnetystä osuudesta.7.1. Vaikutus henkilöstöön&gt;TAULUKON PAIKKA&gt;7.2. Henkilöstön taloudellinen kokonaisvaikutus&gt;TAULUKON PAIKKA&gt;Määrät vastaavat 12 kuukauden kokonaismenoja.7.3. Muut toimesta johtuvat hallintomenot&gt;TAULUKON PAIKKA&gt;Määrät vastaavat 12 kuukauden kokonaismenoja.1 Mainittava komitean laji sekä ryhmä, johon se kuuluu.I Yhteensä vuodessa (7.2 + 7.3)  //  864000 EURII Toiminnan kesto  //  4 vuottaIII Toimen kokonaiskustannukset (I x II)  //  3456000 EUR8. SEURANTA JA ARVIOINTI8.1. SeurantajärjestelmäPuitesopimuksen täytäntöönpanoa 3 artiklassa määritellyillä aloilla arvioidaan vuosittain. Sopimuspuolten välisiä neuvotteluja säännellään 6 artiklalla. Koordinointia säännellään 8 artiklalla.8.2. Arvioinnin yksityiskohtaiset säännöt ja arviointijaksotKumpikin sopimuspuoli arvioi vuosittain sopimuksen soveltamisen tehokkuutta. Tähän sovelletaan 12 artiklaa.9. VÄÄRINKÄYTÖSTEN VASTAISET TOIMENPITEETPetosten ja väärinkäytösten välttämiseksi komissio tekee tarvittaessa tai pyynnöstä tilintarkastuksia varsinkin, jos sopimuksen täytäntöönpanon taloudellisiin näkökohtiin liittyy epäilyjä.